চীনা সরকার নোবেল পুরস্কারকে কখনো ভালো চোখে দেখেনি। একটি সাধারণ ধারণা সেখানে প্রতিষ্ঠিত ছিল যে, পুঁজিবাদ ও সাম্রাজ্যবাদের প্রত্যক্ষ ও পরোক্ষ দোসরদের মধ্য থেকে কাউকে কাউকে এই পুরস্কারটি দেওয়া হয়। গাও জিনজিয়ান জন্মসূত্রে চীনা হলেও ফরাসি নাগরিক। ২০০০ সালে তাঁর নোবেল পুরস্কারপ্রাপ্তিকে চীন স্বাগত জানায়নি, নিন্দাই করেছে। কমিউনিস্ট সরকারের বিরুদ্ধবাদী লিও জিয়াওবোকে ২০১০ সালে শান্তিতে নোবেল পুরস্কার দিয়ে নোবেল কমিটি চীনকে আরো ক্ষেপিয়ে তুলেছে।